
OBNOVLJENA OPĆINSKA ZGRADA - PONOS RADOBOJA 


Više od dva milijuna kuna uloženo je u obnovu stare općinske zgrade i susjednog stambeno poslovnog prostora u centru 
Radoboja. Od toga je Općina osigurala tek dvadesetak posto iznosa, a sve ostalo stiglo je iz fondova i državnih ministarstava. 

DVIJE SJEDNICE OPĆINSKOG VIJEĆA RADOBOJA U LJETNOM RAZDOBLJU 


MJESNI ODBORI DOSTAVILI IZVJEŠĆA O SVOM RADU 


Na temelju odluke općinskih vijećnika donijete na jednoj 
od ranijih sjednica svi mjesni odbori s područja Općine Rado- 
boj, Općinskom su vijeću dostavili izvješća o svom radu. Vijeć- 
nici su aktivnost mjesnih odbora razmatrali na sjednici Općin- 
skog vijeća 23. srpnja i konstatirali da su svi manje više radili 
na sanaciji lokalnih prometnica, otklanjanju posljedica nevre- 
mena, čistili okoliš i održavali javne površine. Najopširniji iz- 
vještaj došao je iz MO Jazvine i Orehovec Radobojski na čijem 
je području bilo i najviše aktivnosti u proteklom razdoblju. 

Pojedini vijećnici izrazili su potpuno nezadovoljstvo ra- 
dom članova mjesnih odbora, pa su čak predlagali njihovo 
raspuštanje. Općinski vijećnici primili su na znanje izvještaje i 
konstatirali da nema razloga za raspuštanje bilo kojeg odbora, 
pohvaljen je rad MO Jazvine i Orehovec Radobojski, a za osta- 
le je konstatirano da su mogli napraviti i puno više. 

Na sjednici vijeća prihvaćen je prijedlog Ivana Miljana da 
se njegov mandat stavi u mirovanje, a na prijedlog HDZ-a na 
njegovo je mjesto došao Josip Novački. Općinski vijećnici jed- 
noglasno su donijeli odluku o uvjetima, načinu i postupcima 


raspolaganja nekretninama u vlasništvu Općine Radoboj, kao 
i izmjenu odluke o prihvaćanju projekta gradnje zajedničkog 
reciklažnog dvorišta s Općinama Đurmanec, Jesenje i Petrov- 
sko, te Gradom Krapinom. 


IZMJENA OPĆINSKOG PRORAČUNA ZA 2015. GODINU 


Na sjenici Općinskog vijeća Općine Radoboj, održanoj 15. 
rujna između ostalog našao se Polugodišnji obračun Prora- 
čuna, te prva izmjena općinskog proračuna za 2015. U prvih 
šest mjeseci u Proračun Općine Radoboj stiglo je nešto više od 
3.571.000 kunaili 22,6% planiranih, dok su rashodi nešto manji 
od 5 milijuna kuna odnosno 31,5% od plana. Kako su rashodi 
bili veći od prihoda ostvaren je manjak u iznosu od 983.527 
kuna. Kako se svake godine Proračun puno bolje puni u drugoj 
polovici godine manjak će biti pokriven i prema izmijenjenom 
proračunu iznosit će na kraju godine oko 83.645 kuna i biti će 
pokriven viškom prihoda ostvarenim u 2014. godini. 

Na sjednici je donijeta i Odluka o zakupu i kupoprodaji po- 
slovnog prostora, te Odluka o uporabi poslovnog prostora u 
Poslovno-stambenoj zgradi Općine Radoboj. 


Najugroženijim mještanima podijeljena pomoć za nahavu ogrjeva 


Korisnicima minimalne 

| socijalne pomoći s područja 

općine Jesenje u općinskoj je 

vijećnici krajem kolovoza po- 

| dijeljena pomoć za podmire- 

nje dijela troškova za ogrjev u 
iznosu od 950,00 kuna. 


Ovakav vid pomoći korisni- 

| ci socijalne pomoći ostvaruju 

u suradnji Centra za socijalnu 

| skrb Krapina, Krapinsko-zagor- 

ske županije i Općine Jesenje. 

Prije podjele novčane pomoći 

| načelnik Ivan Maligec u krat- 

kom obraćanju okupljenima 

I je istaknuo da im se pomoć 

dodjeljuje kako bi oni lakše 

| osigurali drva za ogrjev za na- 
dolazeću zimu. 

| Ove godine umanjen je 

broj korisnika navedene po- 


1 moći koja je dodijeljena naj- 


ugroženijim i najpotrebnijim 
mještanima. 


Pomoć za ogrijev primilo je 22 mještana 


Druga faza radova na rekonstrukciji ceste kroz Veliko Selo 


Ovih dana započela je druga faza re- 
konstrukcije dijela lokalne ceste kroz Ve- 
liko Selo u Gornjem Jesenju. 


Nakon rekonstrukcije prve dionice 
nastavljeni su radovi koji obuhvaćaju di- 
onicu od križanja s državnom cestom pa 
do raspela u V. Selu u dužini od 280 me- 
tara. Rekonstrukcija obuhvaća proširenje 
ceste, izgradnju nove oborinske i fekalne 
odvodnje te nove vodovodne mreže s 


izvedbom kućnih priključaka. Budući da 
se u trupu ceste nalazi veći broj ispreple- 
tenih instalacija telefonske, plinske i vo- 
dovodne mreže te kanalizacija, izvođači- 
ma će biti otežano izvođenje radova. 


Korisnicima ove ceste bit će oteža- 
no prometovanje tijekom izvođenja ra- 
dova jer će cesta u tom vremenu većim 
dijelom biti zatvorena pa se preporuča 
alternativni pravac kroz Donje Jesenje. 


Općina Jesenje moli korisnike navedene 
ceste i mještane za razumijevanje te ih 
poziva da koriste zaobilazne pravce kako 
bi se izvođačima omogućilo nesmeta- 
no izvođenje, a samim time i skratio rok 
izvođenja radova. Vrijednost cjelokupnih 
radova iznosit će cca 900.000,00 kuna, 
izvođač je Krakom Krapina, a financiraju 
se iz proračuna Općine Jesenje. 


RADOBOJSKO-JESEJANSKI LIST 


Nakladnik: Općina Radoboj. Za nakladnika: Anđelko Topolovec 

Asfaltiranje općinskih nerazvrstanih cesta 


Ovogodišnjim planom 
asfaltiranja nerazvrstanih 
cesta na području općine 
Jesenje obuhvaćena je iz- 
gradnja cesta ukupne du- 
žine 1100 metara. Ovih su 
dana djelatnici firme Colas 
iz Varaždina izvodili radove 
na asfaltiranju cesta u Brdu 
i Cerju Jesenjskom, Donjem 


i Gornjem Jesenju. Radovi- 
ma u vrijednosti 312.000,00 
kuna obuhvaćena je izgrad- 
nja novog asfaltnog kolnika 
u dužini 425 metara i pres- 
vlačenje postojećih u dužini 
665 metara. Cjelokupni iznos 
navedenih radova financirati 
će se iz proračuna Općine Je- 
senje. 


Asfaltiranje nerazvrstanih cesta u Brdu Jesenjskom 


SPREMNI ZA ŠKOLU 


Ministarstvo socijalne 
politike i mladih odobrilo je 
projekt Društva Naša djeca 
Radoboj Spremni za školu!. U 
projektu sudjeluje 37 djece 
od prvog do osmog razreda 
Osnovne škole Side Košutić 
Radoboj, te dviju područnih 
škola - Jazvine i Gornja Še- 
mnica. Društvo Naša djeca će 


realizacijom ovog projekta 
prvenstveno pomoći djeci 
koja dolaze iz socijalno ugro- 
ženih obitelji, djeci iz obitelji 
u sustavu socijalne skrbi, dje- 
ci s teškoćama u razvoju, dje- 
ci samohranih roditelja i dje- 
ci višečlanih obitelji. Na taj 
način pokušati ćemo ostva- 
riti jednake mogućnosti za 


r s 
FINANCIJSKE POTPORE KRAPINSKO - ZAGORSKE ZUPANIJE 
| UDRUGAMA IZ RADOBOJA | 


NOVCI ZA GLAZBU, SPORT | ARHEOLOGIJU 


i Krapinsko-zagorska županija dodijelila je financijsku potpo-1 
ru projektima triju udruga iz Općine Radoboj za 2015. godinu. 
[Za aktivnosti iz područja kulturne baštine i novih medijskih l 
kultura sufinancirati će se projekt Nabavka glazbenih instrume- 
rao za potrebe limene glazbe, te snimanje video spota kojeg je 
prijavila Limena glazba Mirna. Ovim projektom članovi udruge 
žele pridonijeti očuvanju tradicije rudarske glazbe u Radoboju, 
širenju glazbene kulture i još više povećati popularnost Limene 

glazbe Mirna posebno među mladima. 


Za aktivnosti iz područja djeca i mladi sufinancirati će se dva l 
projekta. Skola nogometa - opremanje poligona prepreka udruge 
g lonometi klub Radoboj i Kretanjem do zdravlja - Hiveeanaj 
športska škola udruge Sportska zajednica Općine Radoboj. Opći 
cilj koji se postiže provedbom prvog projekta je usvajanje moto- 
ričkih znanja i razvoja motoričkih sposobnosti, odnosno njihove 
interakcije s ostalim aspektima cjelokupnog razvoja djece, te 
važnost tjelesnog vježbanja i njegov doprinos zdravom načinu | 
života, etičnosti i fair playa kroz igru djeci. Programom SZOR-a 
omogućuje se učenicima i mladim ljudima svih dobnih skupina 
(da kroz različite oblike sportskih aktivnosti zadovolje potrebu | 
za kretanjem, te se na taj način utječe na razvoj i unapređivanje 
tjelesnog i zdravstvenog odgojno-obrazovnog područja i moti- 
viranje, odnosno aktiviranje djece, mladih i odraslih za unapre- 
jdenje kvalitete života, te zaštite i očuvanja zdravlja. Udruge suy 
pripremale i prijavile odobrene projekte u suradnji sa poduze- 
ćem KulITuRa Radoboj d.o.o., koje nudi besplatne usluge pripre- 
I me projekata svim udrugama naše općine. 


KZŽ će sufinancirati i projekt Arheološki park Strahinjščica 
(Faza Il) — Arheološka istraživanja na visinskim naseljima Plat i 
Hajdine zerne kod Radoboja koji će izvoditi Centar za primije- 

| njenu arheologiju u suradnji sa Općinom Radoboj. Cilj projekta | 
je istraživanje, očuvanje i promocija zagorske kulturne baštine 
ie? višegodišnji projekt Arheološki park Strahinjščica. 


oak aj a | 


školski izlet. Partner u provedbi 
projekta je Centar za socijalnu 
skrb Krapina, suradnička or- 
ganizacija projekta je Općina 
Radoboj. Projekt će u cijelosti 
financirati Ministarstvo. 


svu djecu. Svakom djetetu OŠ 
Side Košutić Radoboj uključe- 
nom u projekt osigurati će se 
oprema za nastavu tjelesne i 
zdravstvene kulture, papuče, 
školske knjige, radne bilježni- 
ce i školski pribor, te financirati 


EKO RADIONICE U GENTAU ZA PRIRODU 


Tijekom srpnja i kolovoza u Centru za prirodu Zagorje u Radoboju odr- 
žane su tri eko radionice u organizaciji Javne ustanove za upravljanje zašti- 
ćenim prirodnim vrijednostima Krapinsko-zagorske županije. Radionice su 
održane s ciljem buđenja zanimanja djece za prirodu, te razvijanja i jačanja 


ekološke svijesti. 


Kroz zajedničko druženje djeca su učila o raznolikosti šuma i vrstama 
drveća, šarenom svijetu leptira, važnosti biološke raznolikosti, te o velikom 
broju biljnih i životinjskih vrsta koje obitavaju na Strahinjščici. 


ološkoj raznolikosti, te pitalice i zagonetke uz pomoć kojih su sudionici 
pokazali svoje znanje, te ponovili gradivo.Svim sudionicima dodijeljene su 
nagrade za njihovo iskazano znanje, aktivnost, te interes kao poticaj za nji- 
I hovo daljnje aktivno uključivanje u tematiku zaštite prirode. 


Na radionicama je sudjelovalo 15 djece različite dobi. Radionice je osmi- 
I slila i vodila stručna suradnica - biolog Petra Šemnički. 


BICIKLIMA KROZ OPĆINU RADOBOJ 


Na inicijativu Savjeta mladih i Društva Naša djeca Rado- 
boj u četvrtak 17. rujna organizirano je bicikliranje za djecu. 
Na okupljanju u centru Radoboja našlo se petnaestak djece 
uz podršku članova Savjeta za mlade i Društva Naša djeca. 


Mladi biciklisti krenuli su prema Bregima Radobojskim 
da bi preko Kraljevca, Gornje Semnice i Gorjana, Rimskom 
cestom ponovno stigli u Radoboj. Trasom su bili pozdrav- 
ljeni od mještana, okrijepili su se osvježavajućim pićima i 
nakon odmora krenuli dalje. Do cilja su stigli najuporniji što 
je i razumljivo na duljinu i tešku stazu. Ovom akcijom Savjet 
mladih i Društvo Naša djeca potaknuli su barem jedan dio 
mladih da se na neko vrijeme posvete boravku u prirodi i 
bavljenju tjelesnih aktivnosti. Kada bi barem dio mladih bi- 
ciklista nastavio aktivnost i mimo organiziranja utrka, cilj će 
biti ispunjen. (A. Florjan)) 


u 

U OPĆINAMA RADOBOJ I JESENJE VEĆ .GODINAMA VEĆINOM GLASOVA BIRAČI NA LOKALNIM IZBORIMA DAJU PODRŠKU 
KOALICIJAMA KOJE PREDVODI HNS I NAČELNICI ČLANOVI TE STRANKE. PROŠLE SU DVIJE GODINE OD POSLJEDNJIH IZBORA PA 
JE TO RAZLOG DA OPĆINSKI NAČELNICI NAVEDU STO JE OSTVARENO U PRVOJ POLOVICI NJIHOVOG MANDATA. 


OPĆINA RADOBOJ U MNOGO ČEMU SLUŽI KAO 
POZITIVAN PRIMJER 


Načelnik Općine Radoboj Anđelko Topolovec tako navodi: 


Od prošlih lokalnih izbora koji su održani u svibnju 2013. godine (19. svi- 
banj 2013.) i temeljem kojih dužnost Općinskog načelnika (od 31. svibnja 2013.) 
obavlja Anđelko Topolovec (u četvrtom mandatu) na području Općine Radoboj 
provedene su sljedeće aktivnosti, realizirani sljedeći projekti, ali definirana načela 
i projekti za dalji razvoj i napredak Općine Radoboj. 


PROJEKTI I AKTIVNOSTI 


- Slobodno možemo reći da je Općina Radoboj postala pionir u provedbi 
energetske učinkovitosti i zaštite okoliša. Naime u prošlom razdoblju od dvije 
godine Općina Radoboj prepoznala je važnost energetske učinkovitosti, zaštite 
okoliša i potrebe za smanjenjem potrošnje količine energije. Tako je uz vlastita 
sredstva, ali i uz veliku pomoć resornih ministarstava i fondova putem javnih na- 
tječaja i poziva energetski obnovila gotovo sve javne zgrade u svojem vlasništvu. 
Energetski su obnovljene sljedeće zgrade: 


- zgrada Dobrovoljnog vatrogasnog društva u Radoboju (zamjena krovišta, 
stolarije, novi sustav grijanja na pelete i nova toplinska ovojnica...) 


- Društveni dom u Orehovcu Radobojskom (nova toplinska ovojnica. ..) 


- zgrada namijenjena za korištenje udruga (vinari, kuburaši, Društvo Naša 
djeca Radoboj, Radobojsko srce. ..) izmjena stolarije, izmjena krovišta, nova to- 
plinska ovojnica... 


- Lovačka kuća na Maloj gori - izmijenjena stolarija, nova toplinska ovojnica 


- Zavičajna zbirka i Centar za prirodu Zagorje - zgrade u kojima se nalazila 
prva rudarska škola i kojima je prijetila devastacije i uništenje obnovljene su pre- 
ma najsuvremenijim standardima i normama. Osim kompletnog uređenja u iste 
je instaliran moderan sustav za grijanje i hlađenje dizalica topline. 


- obnovljena je zgrada na mjesnom groblju u Radoboju 


- Stara zgrada Općine Radoboj — zgrada obnovljena prema suvremenim 
energetskim standardima (nova toplinska ovojnica, nova stolarija, novi sustav 
grijanja, na krov zgrade instalirani fotonaponski sustav za proizvodnju električne 
energije i pripremu potrošne tople vode). U novo energetski uređenoj i rekonstru- 
iranojzgradi svoje prostore ima Upravni odjel Općine Radoboj, Javna ustanova za 
upravljanje zaštićenim prirodnim vrijednostima KZŽ, a tijekom mjeseca listopada 
očekujemo da u prizemlju zgrade svoje prostore opremi i ljekarna. 


- U završnoj fazi je energetska obnova zgrade Kulturno-sportskog doma Ra- 
doboj 

Na području Općine Radoboj u prošle dvije godine, presvučeno je novim as- 
faltnim zastorom 4,7 kilometara nerazvrstanih cesta, bez sufinanciranja građa- 
na koji živi uz te nerazvrstane ceste. 

Izgrađeni nogostupi uz ŽC 2122 (Krapina - Trški Vrh - Radoboj - D 35) na 
potezu od Radoboja prema Gornjoj Šemnici iuzŽC 2123 (Radoboj - Jazvine - Kra- 
pina) na potezu od Radoboja prema Jazvinama. 


Izgrađena prometnica unutar gospodarske zone proizvodno-poslovne na- 
mjene Brod u Gornjoj Šemnici, te pristupna prometnica sa zone na državnu cestu 
D-35. U tijeku su pripremne radnje za realizaciju ostale potrebne infrastrukture 
unutar same zone. 

U obnovljenoj zgradi Stare škole, sadašnjoj Zavičajnoj zbirci realiziran pro- 
jekt I faze uređenja budućeg muzeja Zavičajne zbirke Radoboja. I faza uključuje 
unutarnje uređenje i multimedijski postav. U tijeku je II. faza koja uključuje dalje 
uređenje s naglaskom na postavu eksponata i izložbenih predmeta. 


U centru Radoboja uspostavljenja bežični pristup internetskoj mreži Hot- 
spot Radoboj 


Izgrađeno je novo dječje igralište u Strahinju Radobojskom, dodatno uređe- 
na igrališta na Bregima Radobojskim i Jazvinama, a u tijeku je izgradnja još dva 
igrališta na prostoru Općine Radoboj. 


Nabavljeno je komunalno vozilo - traktor sa priključnom opremom za obav- 
ljanje komunalnih poslova. 


Nabavljene kante za komunalni otpada (plave kante). 
Proveden projekt štedna žarulja u svakoj kući u Radoboju. 


Uređena šumska cesta Donji Kamenečki - Strahinjšćica - spojna cesta Gornje 
Jesenje. 


Pripremljena sva potrebna dokumentacija za izgradnju vrtića u Jazvinama 
(potvrda glavnog projekta). 


Izgrađena prilazna cesta groblju, te izgrađeni betonski okviri za preostala 
slobodna grobna mjesta. 


Pokrenut je projekt rješavanja imovinsko-pravnih odnosa nad nerazvrstanim 
cestama na području Općine Radoboj. U tijeku je završna faza rješavanja 13,6 
kilometara nerazvrstanih cesta kako bi se mogla izraditi potrebna projektna do- 
kumentacija za kandidiranje na EU fondove. 


Otkupljena je zgrada Lovačkog doma u Radoboju podno gore Strahinjšćice, te 
jeu tijeku izrada projektne dokumentacije za rekonstrukciju i prenamjenu zgrade 
u planinarski dom. 


Općina Radoboj za školsku sezonu 2014./2015. i 2015./2016. osigurala je 
besplatne školske udžbenike za sve učenike Osnovne škole Side Košutić Radoboj. 


Na području Općine Radoboj sa radom započeo poljoprivredni redar. 


Ostale aktivnosti: sufinanciranje prijevoza učenika i smještaja učenika u 
učeničkim domovima, sufinanciranje dječjih vrtića, pomoć socijalno ugroženim 
mještanima, saniranje divljih odlagališta otpada, obavljanje komunalnih poslo- 
va nužnih za održavanje životnog standarda (održavanje cesta, otkos uz ceste, 
zimska služba. ..). 


Uz sve to ima i onih koji tvrde da je malo ili ništa učinjeno, a da u ni jednom 
primjeru ne pružaju podršku realizaciji projekata, a često nemaju ni prijedloga što 
i kako treba rješavati. 


VIŠE OD TRI I POL MILIJUNA KUNA ZA KOMUNALIJE 


Nakon što je prošlo, pola mandata sadašnje aktualne vlasti predvođene na- 
čelnikom iz HNS-a Ivanom Maligecom, vidljivo je da su se birači dobro opredijelili 
na prošlim izborima. Evo što u najkraćim crtama o tome kaže općinski načelnik 
Ivan Maligec. 

U podrumskom dijelu općine uredili smo dio podrumskih prostorija gdje smo 
ove godine za dan općine otvorili Vinoteku, a uredili smo i fasadu, te dio okoliša 
oko zgrade. 

Uredili smo i dio ceste u Velikom Selu, tako da smo napravili novu kanaliza- 
ciju, oborinsku odvodnju, vodovodnu mrežu i sve na novo asfaltirali. S obzirom 
da je uređenje tog dijela naselja podijeljeno u tri djela moram reći da je upravo u 
tijeku realizacija druge faze u kojoj bi radovi trebali završiti do početka listopada. 
Vrijednost radova 1. faze iznosi 900 000,00 kn, a 2. faza 850 000,00 kn. 

Izgradili smo i rezervoar za vodovodu u Gornjem Jesenju veličine 100m3 u što 
je utrošeno 800 000,00 kn. 

Sanirali smo veći broj klizišta i ulegnuća na lokalnim cestama, radovi u vri- 
jednosti oko 300 000,00 kn. 

Astaltiramo i obnavljamo svake godine lokalne prometnice, uloženo oko 600 
000,00 kn. 

Radili smo na izgradnji i poboljšanju kanalizacija, javne rasvjete, uređivali 
smo razne puteve od poljskih pa do šumskih. 

Uređivali groblje, zimi čistimo snijeg sa naših prometnica. 

Prošle i ove godine kupili smo knjige i radne bilježnice za sve učenike Osnovne 
škole Gornje Jesenje. 

Svim redovito upisan studentima sa područja naše općine dajemo stipendije, 
kao i deset učeničkih stipendija za srednjoškolce. 


Planovi za iduće razdoblje: 
Izgradnja Bioenergane za koju imamo riješenu građevinsku dozvolu. 


Sanacija klizišta na Brdu koju bi trebali izvesti još u ovoj godini, te uređenje 
većeg broja manjih klizišta i ulegnuća na cestama. 


Uređenje 3. faze ceste u Velikom Selu. 
Proširenje cesta i njihovo daljnje uređenje. 
Zamjena cjevovoda na vodovodima koji još nisu zamijenjeni. 


Za očekivati je da će i ovi planovi do kraja mandata za nešto manje od dvije 
godine biti u potpunosti realizirani 

STRUČNA POSJETA SLOVENIJI 


PO ISKUSTVO U SLOVENIJU 


Djelatnici Općine Radoboj i djelatnici stručnog osposo- 
bljavanja 1. srpnja, u okviru prijave na Mjeru Edukacija za 
korisnike mjera ruralnog razvoja koju financira Krapinsko-za- 
gorska županija, obišli su neka poduzeća i institucije u Slove- 
niji. Svrha posjete bila je upoznati se sa proizvodnjom i kori- 
štenjem obnovljivih izvora energija, te sa ruralnim razvojem 
i tehnologijom i organizacijom poljoprivredne proizvodnje u 
Sloveniji. 

Prvo odredište bila je Osnovna škola Šmarje pri Jelšah, gdje 
ih je pored ravnatelja osnovne škole dočekao i načelnik Općine 
Šmarje pri Jelšah. Centralna Osnovna škola sa svojih šest područ- 
nih škola broji ukupno oko tisuću učenika, od prvog do devetog 
razreda. Poznata je po sunčanoj elektrani postavljenoj na krovovi- 
ma centralne škole, koja je u vlasništvu poduzeća Bisol, proizvođa- 
ča visokokvalitetnih fotonaponskih modula. Škola je svoje krovova 
dala u najam poduzeću na 20 godina, a u zamjenu dobili su nov 
krov i proviziju od prodaje električne energije. 


Put je dalje vodio prema Arheološkom parku Rifnik, lociranom 
na mjestu najvišeg kasnoantičkog naselja u Sloveniji. Područje je 
bilo naseljeno u vrjemenu od kasne kamene dobi do srednjeg vi- 
jeka. U parku se vide temelji dviju starokršćanskih crkva, sedam 
kuća, obrambeni zidovi i stražarnice. U rekonstruiranoj prapovije- 
snoj kući može se vidjeti što sve je bilo pronađeno na tom područ- 
ju. Rifnik je zanimljiv za Općinu Radoboj zbog našeg Arheološkog 
parka Strahinjščica i mogućnosti financiranja iz programa čiji na- 
tječaji su u najavi. 

Prolaskom po Savinjskoj dolini među poznatim plantažama 
hmelja, iz kojeg se proizvodi pivo, stiglo se do poduzeća BISOL u 
Latkovoj Vasi, slovenskog proizvođača visokokvalitetnih fotona- 
ponskih modula i ponuđača cjelovitih solarnih rješenja, koji nudi 
sve za proizvodnju zelene energije na jednom mjestu: vlastitu rob- 


nu marku vrhunskih komponenta za postavljanje solarnih elek- 
trana, savjetovanje pri planiranju i financiranje velikih projekata. 
Upoznali su se sa sunčanom energijom i njenom budućnošću te 
proizvodnjom fotonaponskih modula. 


Nakon ručka u idiličnom okruženju među vinogradima, kre- 
nulo se prema istoku Slovenije. U Dobrovniku je poduzeće koje 
godišnje uzgoji 1,7 milijuna orhideja na površini od 40.000 m“. Čak 
85% potrebne energije za grijanje dobiju pomoću geotermalne 
energije i na taj način doprinose smanjenju emisija stakleničkih 
plinova. Prošetali su se po njihovom vrlo zanimljivom tropskom 
vrtu, u kojem je više od 250 tropskih vrsta biljaka i najviša biljna 
stijena green wall u Sloveniji. 

Zadnje odredište bilo je Turnišče gdje je bila prezentacija upo- 
rabe sjeckalice drvene mase (granja i ostalih drvenih ostataka). 
Isjeckani ostatci mogu se koristiti u domaćinstvu, čime se dopri- 
nosi i znatnim uštedama. 


4 
Uzgojnilradovilu'šumillvana Halužana 


*- 


Uzgojni radovi u šumama 


Udruga privatnih šumovlasnika Jela Jesenje 
provela je u petak, 28. kolovoza, akciju uzgoj- 
nih radova u šumi Ivana Halužana u Lužanima 
“ Zagorskim. Uz nesebičnu stručnu pomoć inže- 
; njera šumarstva Mirka Ormoža, članovi udruge 
proveli su proredu mladih stabala hrasta. Uz- 
* gojnim radovima mladim se stablima omogu- 
ćava brži i kvalitetniji razvoj i stabilnost rasta 
što vlasniku šume u budućnosti donosi bržu i 
veću korist. Predsjednik udruge Stjepan Kova- 
čec, i sam usko vezan uz djelatnost šumarstva, 
preko udruge nastoji animirati šumovlasnike 
kako bi provodili uzgojne radove koji će mla- 
de šume dovesti u stadij najveće proizvodnje, 
stabilnosti i prirodne obnove. Šumovlasnici koji 
provode uzgojne radove imaju pravo na nepo- 
vratne subvencije koje ostvaruju putem šumar- 
ske savjetodavne službe iz Fonda općekorisnih 
funkcija šume (OKFŠ-a). 

Za detaljne informacije šumovlasnici se 
mogu obratiti vodstvu udruge ili Šumariji Kra- 
pina. 


BESPLATNE KNJIGE ZA SVE OSNOVNOŠKOLCE U 
RADOBOJU 


Općina Radoboj i ove je godine, unatoč sma- 
njenju sredstava u općinskom proračunu osigurala 
besplatne knjige i radne bilježnice za sve učenike 
Osnovne škole Side Košutić. Knjige su podijeljene 
pred početak nove školske godine u Radoboju, Ja- 
zvinama i ŠSemnici Gornjoj. Općina je tako u znatnoj 
mjeri pomogla roditeljima smanjiti troškove školo- 
vanja osnovaca. 

Ovo je druga godina za redom da su roditelji u 
Općini Radoboj oslobođeni brige oko nabave po- 
trebnih udžbenika. Uz zahvalu za suradnju djelatni- 
cima škole i roditeljima iz Općine su upućene i želje 
za ostvarivanje što boljih rezultata u novoj školskoj 
godini. 

Donacije Svjetlo na zajedničkom putu 2015. udrugama iz Radoboja 


DONACIJE HEP-a RADOBOJSKIM UDRUGAMA 


Hrvatska elektroprivreda d.d. objavila je natječaj za dodje- 
lu donacija u okviru akcije Svjetlo na zajedničkom putu. U skla- 
du s uvjetima natječaja prijavljeno je 2.480 projekata. Hrvat- 
ska elektroprivreda je za sufinanciranje izabrala projekte 421 
udruge, kluba i ustanove, od toga osam projekata iz Radoboja. 
Donaciju HEP-a dobili su: Kinološki klub za uređenje poligona 
za trening pasa i postavljanje ograde, Limena glazba Mirna za 
nabavku novih svečanih uniformi i snimanje video spota, No- 
gometni klub Radoboj za nabavku sportske opreme i rekvizi- 
ta za dječju školu nogometa, Udruga korisnika informacijskih 
tehnologija Bit za uvođenje pristupne točke bežičnog inter- 
neta u centru Radoboja, Sportska zajednica Općine Radoboj 
za projekt Kretanjem do zdravlja - univerzalna športska škola, 
KD Viniverhska kubura za nabavku odora seljačko-rudarskog 
izgleda, DVD Jazvine za nabavku vatrogasne opreme. Donaci- 
ju je primio i Centar za primijenjenu arheologiju iz Krapinskih 
Toplica za projekt Arheološki park Strahinjščica - Faza II: Ar- 
heološka iskopavanja na Platu i Hajdinem zernu, koji izvodi u 
suradnji sa Općinom Radoboj. 


Poduzeće KulTuRa Radoboj d.o.o. koje pomaže udrugama 
kod pripreme i prijave projekata poziva sve udruge koje imaju 
bilo kakve ideje i potrebe da se jave pošto se očekuje u mje- 
secu listopadu natječaj Programa ruralnog razvoja, podmjera 
74. Ulaganja u pokretanje, poboljšanje ili proširenje lokalnih 
temeljnih usluga za ruralno stanovništvo, uključujući slobod- 
no vrijeme i kulturne aktivnosti, te povezanu infrastrukturu. 


| PRVO PODUZEĆE JEDINICE LOKALNE 
: SAMOUPRAVE ' 


Općina Radoboj prva je 

. općina u Krapinsko-zagor- 
skoj županiji koja je osno- 
vala svoje poduzeće kako 
bi mogli realizirati još više 
i projekata pomoću sredstava 
nacionalnih i europskih fon- 
dova. KulTuRa Radoboj d.o.o. 

l je prvo poduzeće koje je na 
području — Krapinsko-zagor- 
“ske županije osnovala neka 
od jedinica lokalne samou- 
“ prave. KulTuRa pored osta- 
log priprema projekte za sve 
ma mm mm mm E 


objavljene natječaje i javne 
pozive svih ministarstava u | 
Republici Hrvatskoj na koje 
se mogu prijaviti jedinica lo- 
kalne samouprave, poduze- 
ća, udruge ili fizičke osobe. 


Od rujana ove godine 
možete u potkrovlju uprav- i 
ne zgrade Općine Radoboj 
kupiti monografiju nado 
tj. novo izdanje monografije 
Općine Radoboj, po cijeni od 
199 kuna. I 


PRVI AUTO NA STRUJU U RADOBOJU 


Fond za zaštitu okoliša i 
energetsku učinkovitostodo- 
brio je sufinanciranje kupnje 
električnog vozila u iznosu 
od 40% poduzeću KulTuRa 
Radoboj d.o.0. čiji osnivač je 
Općina Radoboj. Fond će osi- 


gurati 40% potrebnih sred- 
stava, zahvaljujući natječaju 
koji je bio namijenjen isklju- 
čivo poduzećima i fizičkim 
osobama. Tako će se usko- 
ro u Radoboju kretati prvo 
električno vozilo. 


Uređenje novih površina za djecu i odrasle 


DJEČJE IGRALIŠTE |U KRALJEVCU 


U srpnju i kolovozu ove godine u organizaciji udruge Društvo 
Naša djeca Radoboj, Općine Radoboj i mještana zaseoka Kralje- 
vec šemnički i Gornja Šemnica započeli su radovi na uređenju 
novih površina za druženje i igru namijenjenih prvenstveno mla- 
đoj populaciji, ali i svim ostalih mještanima. Dio potrebnih povr- 
šina za izgradnju i uređenje igrališta osigurala je Općina Radoboj, 
dok su dio zemljišta darovali sami mještani. 

Materijal za uređenje novog igrališta osiguralo je Društvo 
Naša djeca Radoboj prijavom projekta Uređenje dječjeg igrališta 
u naselju Kraljevec Šemnički na natječaj za građanske akcije Naš 
doprinos zajednici, te Općina Radoboj. U akciju su uključeni mno- 
gobrojni mještani i volonteri koji svojim radom, angažmanom i 
trudom odrađuju većinu radova kako bi novo igralište bilo što 
ljepše uređeno, te u što kraćem roku na zadovoljstvu sviju spre- 
mno za korištenje. 


Udruga Društvo Naša djeca Radoboj aktivno sudjeluje u po- 
boljšanju uvjeta života djece na području općine. Intenzivno se 
radi na tome da svako naselje ima adekvatno dječje igralište kako 
bi se svoj djeci u općini pružile iste mogućnosti. Ovo će biti prvo 
dječje igralište na području općine u čijem pripremanju od sa- 


mih početaka - pripremanju terena, razvoženju šljunka, sađenju? 


čempresa, i postavljanju igrala sudjeluju volonteri. Također se je “ 
pristupilo i ručnoj izradi igrala; penjalica, pješčanik i klackalica. . 

Ova građanska akcija provedena je zahvaljujući financij- “ 
skoj potpori Zaklade za poticanje partnerstva i razvoja civil- . 
noga društva u sklopu decentraliziranog modela NE 
Nacionalne zaklade za razvoj civilnog društva. e 


DEVETA LIKOVNA KOLONIJA U 
RADOBOJU 


Devetu godinu za redom u Rado- | 
boju se okupilo dvadesetak slikara 
amatera s područja Hrvatskog zagorja 
da bi u organizaciji Općine Radoboj i 
Likovnog društva Ernest Tomašević iz 
Krapine za vrijeme jednodnevnog bo- 
ravka prenijeli na platno neki od rado- 
bojskih pejsaža. 

Nastalo je tako novih dvadesetak 
umjetničkih slika koje ostaju u vlasniš- 
tvu Općine Radoboj, a zainteresirani 
će ih moći razgledati na izložbi koja će 
biti postavljena prigodom obilježava- 
nja Dana općine sredinom listopada | 
ove godine. Ovogodišnja likovna kolo- 
nija održana je u subotu 22. kolovoza. 


Radobojsko-Jesejanski list br. 75 / Godina VIII. / 28. rujna 2015. 


7 € 


SVEČANO OTVORENA OBNOVLJENA ZGRADA OPĆINE RADOBOJ 


OBNOVLJENA STARA ZGRADA PONOS JE SVIH MJEŠTANA 


Općina Radoboj još je jednom bila povod okupljanja čelniš- 
tva Krapinsko-zagorske županije, predstavnika ministarstava i 
brojnih drugih uzvanika. Na blagdan Velike Gospe upriličena 
je, naime, svečanost završetka radova na obnovi stare općinske 
zgrade i vraćanja općinske uprave na staro mjesto. U obnovlje- 
noj zgradi svoje će mjesto naći i županijska Javna ustanova za 
zaštitu prirodnih vrijednosti KZŽ, te ljekarna. 


Stara općinska zgrada obnovljena je od temelja do krova u 
skladu sa svim standardima energetske učinkovitosti. Na krovu 
su postavljene instalacije za proizvodnju struje i za zagrijavanje 
vode zahvaljujući sunčevoj energiji. Novi prozori i vrata, toplin- 
ska izolacija fasade i uređenje novih prostorija u tavanskom di- 
jelu zgrade starom je zdanju dalo novi ljepši izgled. U uređenje 


Župan KZŽ Željko Kolar ni ovom prilikom nije štedio riječi pohvale 
upućene općinskom vodstvu zbog uspješne realizacije još jednog vri- 
jednog projekta u Radoboju 


Ponos na dobro obavljeni posao nisu krili ni najodgovorniji, načelnik 
Anđelko Topolovec i njegov zamjenik Stjepan Sirovec 


i obnovu utrošeno je nešto više od 2 milijuna kuna, od čega je 
općina osigurala tek dvadesetak posto, a sve je drugo osigu- 
rano iz drugih izvora od Fonda za zaštitu okoliša i energetsku 
učinkovitost i Ministarstva gospodarstva do Ministarstva kul- 
ture. Uz općinske službe u zgradi će svoj prostor imati Javna 
ustanova za upravljanje prirodnim vrijednostima Krapinsko- 
zagorske županije, te ljekarna čije se otvaranje uskoro očeku- 


je. Novoobnovljenu zgradu nakon kraćeg prigodnog govora 


otvorio je župan krapinsko-zagorski Željko Kolar, a blagoslov 


je obavio radobojski župnik velečasni Tomislav Novosel. Sve 


radove na obnovi zgrade i montaži instalacija i opreme obavili 
su domaći privatni poduzetnici, što je još jedan veliki doprinos 
gospodarskom razvoju naše sredine.(vir) 


Zadovoljstvo je bilo vidljivo i na licima općinskih vijećnika koji će svo- 
je sjednice održavati u novo uređenoj dvorani. 


- RADOBOJ DOBIO INFORMACIJSKI AUTOPUT 


U nastojanju da se mještanima i gostima Radoboja omo- I 
s što kvalitetniji pristup informacijskim uslugama Općina | 
Radoboj pristupila je uspostavi informacijskog sustava Inteli- 

gentna zajednica. 

I Ovim je projektom Općina Radoboj priključena na optički i 
sustav. Zasada su postavljene dvije stanice za bežični pristup 

i API informacijama, a u planu je proširenje projekta kako bi se | 
tom pogodnošću mogao koristiti što veći broj stanovništva. 


Sam sustav u pogon je pustio pomoćnik ministra pomor- 
stva, prometa i infrastrukture Igor Cigula. 

Jegejanski vinogradari podigli klopotec 


Vinogradari udruge Sv. Martin iz Jesenja nastavili su i ove godine trinaestu za 
redom manifestaciju podizanja klopoca. Podizanje nam naviješta skori dolazak jeseni 
kada će vinogradari poći u svoje vinograde ubrati plodove cjelogodišnjeg rada i truda. 
Manifestacija je započela svetom misom kod kapelice sv. Križa kod Repiških. Doma- 
ćem župniku Danijelu Hercegu pomagao je vič. u miru Stjepan Vorih, a oni su po- 
zvali okupljene na molitvu kako bi ova vinogradarska godina koja se polako primiče 
kraju bila što uspješnija. Nakon mise okupljeni su krenuli blagosloviti klopotec čije je 
ovogodišnje kumstvo prihvatila firma “Itas Prvomajska“ d.d. iz Ivanca. U prisutnosti 
njihova direktora Bože Dragoslavića koji je bio kum, blagoslovljen je klopotec, a da 
bi atmosfera bila što vedrija, pobrinuli su se meštar ceremonijala Stjepan Kordek i 
Zagorski pajdaši. 

Nakon blagoslova klopoca predsjednik udruge Franjo Cvrtila pozvao je okupljene 
na zajedničko druženje na obiteljsko gospodarstvo Ivana Halužana. U dobrom raspo- 
loženju uz hranu i piće koje su pripremili organizatori, druženje je potrajalo do kasnih 
večernjih sati, a klopotec, kojemu je sve ovo priređeno u čast, pokušao je s brijega 
nadglasati muzikaše koji su zabavljali dobro raspoloženo društvo. Veselje bude i veće 
kada će vinogradari krenuti u berbu; ove godine puni trsovi, prema svemu sudeći, dat 
će grožđe visoke kakvoće. 


+ 


DE par pne ki 
Kum klopotecu bio je Božo Dragoslavić direktor firme Itas 


Okupljene su zabavljali Zagorski bečari 


ČLANOVI UDRUGE VINOGRADARA I VINARA RADOBOJSKI PAJDAŠI PODIZANJEM 


POČETAK KRAJA VINOGRADARSKE GODINE 


PODIGNUT J0$ JEDAN KLOPOTEC 


lako će u trenutku kada ćete čitati ovaj članak većina vinograda biti već pobrana, a mošt će 
imati više ili manje burno vrenje u bačvama, valja zabilježiti nastavak njegovanja tradicije podiza- 
nja klopoca u nekom od vinograda članova udruge vinogradara i vinara Radobojski pajdaši. 

Ove je godine, domaćin te svečanosti bio Dubravko Kranjčec sa svojom obitelji na prekrasnoj 
uzvisini iznad zaselka Cerovci. Uz veliki broj vinogradara i vinara i ove je godine svoj blagoslov 
plodovima vinograda udijelio velečasni Tomislav Novosel, koji se prisjetio da mu je prvi susret s 
radobojskim vjernicima na nekoj od tradicionalnih manifestacija bio upravo prilikom podizanja 
klopoca prije dvije godine na susjednom brežuljku. 


Kako se tradicija ne bi prekinula domaćin se pobrinuo za dobro raspoloženje uz glazbeni sa- 
stav, zakusku i dobru radobojsku vinsku kapljicu. 

Druženje je te subote, 22. kolovoza, potrajalo do večernjih sati, a vinogradari su razmijenili 
mnoga iskustva vezana uz berbu i preradu grožđa u mošti vino sa zadovoljstvom što je ova godina 
u vremenskim okvirima bila onakva kakvu vinogradari žele. Trsja su dobro rodila, a grožđe je bez 
velikih napora ostalo zdravo i uz visoke šećere dati će kvalitetna vina. (vir) 


ge'Anđelko/Gotlinfobavioljeljošijednu obvezu iz programarada; 
v,Novosel'daojesvojdoprinosiblagoslovom i pozivom/na molitvu 


| M1 


Klopotec je visoko podignut, još samo da zapuše jači vjetar kako bi se čuo i njegov. zvuk 

KLOPOCA KOD VINOGRADA SVOJEG ČLANA DUBRAVKA KRANJČECA, OBILJEŽILI DOVRŠENI R ADOVI \ A RIMSKOJ CESTI 


I dok su tate bili u vinogradu i pozdravljali uz čašicu dobrog vina podizanje klopoca, 
djeca imame nekih od njih uživali su u popodnevnom suncu samo stotinjak metara u 
središtu sela u kojem žive Cerovci, Slukani, Čerpesi, Krleži i drugi. Nakon penjanja po 


drveću uslijedila je i zajednička snimka 


Nakon gotovo deset mjeseci izvođenja radova uz prekid 
u zimskom razdoblju dionica županijske ceste kroz naseljeni 
dio Radoboja proširena je, izgrađen jenogostup i položen novi 
sloj asfalta. Od kružnog toka do starog bunara na početku us- 
pona prema Petrićima postavljene su nove vodovodne cijevi, 
rekonstruirana je javna rasvjeta, ugrađene cijevi za odvodnju 
te na jednom dijelu instalacije za polaganje visokonaponskog 
kabla. Izgrađen je nogostup, potporni zidovi i potrebna ugiba- 
lišta tako da danas tih osamstotinu metara Rimske ceste ima 
sve uvjete da bude prava gradska ulica. 


lako je tijekom izgradnje bilo dosta problema jer su već od 
prije u trasu ceste ugrađene vodovodne, plinske i telefonske 
instalacije te izgrađena kanalizacija sve je na kraju dobro zavr- 
šilo, ali se pojavio novi problem. Novi sloj asfalta izaziva vozače 
da malo jače pritisnu papućicu gasa pa su i brzine prečesto 
opasne, prije svega za djecu. 

Pokrenuta je s stoga inicijativa mještana uz navedenu dio- 
nicu ceste da se obrate odgovornima za poduzimanje potreb- 
nih mjera kako bi se osigurala sigurnost pješaka, prije svega 
onih najmlađih. Uz presvlaćenje asfaltom dionice Rimske ce- 
ste, obnovljen je i asfaltni sloj na lokalnoj cesti koja je tijekom 
izvođenja radova znatno oštećena a spaja dvije županijske ce- 
ste, onu koja ide prema Gornjoj Šemnici i ovu koja vodi prema 
Gorjanima. 


ZF 
Py 


Ovako izgleda dio obnovljenje Rimske ceste danas 


Prije pedest godina sklopili su brak Jelica 
i Ivan Poljak iz Brega Radobojskih. Bilo je to 
1965. godine kada je Ivan imao 23, a Jelica 24 
godine. Ivan je radni vijek proveo radeći u Ša- 
vriću i kao većina Zagoraca obrađujući zemlju 
u svom rodnom mjestu, dok je Jelica uz do- 
maćinske i poljoprivredne poslove brinula o 
odgoju dva sina i petero unučadi. 


SRETNI I ZALJUBLJENI I NAKON 
PEDESET GODINA BRAKA 


Bračni zavjet obnovili su uz blagoslov ra- 
dobojskog župnika vlč. Tomislava Novosela 5. 
rujna ove godine. Okupila se obitelj, rodbina, 
susjedi i prijatelji da bi čestitali slavljenicima, 
koji su se prisjetili kako lijepih tako i onih ma- 
nje sretnih trenutaka u proteklih pedeset go- 
dina zajedničkog života. Uz naše čestitke evo 
i nekoliko slika sa njihovog obilježavanja 50. 
godišnjice braka. 


€ o 

DVIJE GODINE U RAJU NA ZEMLJI 


U posljednje dvije godine u radobojskoj se župi dosta toga promijenilo zahvalju- 
jući novom župniku, koji je u Radoboj došao sredinom kolovoza 2013. godine. Bio je to 
povod da zamolimo vlč. Tomislava Novosela za kraći razgovor na tu temu. Evo što smo 
zabilježili. 

Radobojsko - Jesejanski list: Prošle su dvije godine od kada ste preuzeli mjesto upra- 
vitelja Zupe u Radoboju. Razgovarali smo tada o tome što očekujete u našoj sredini, koje 
ideje želite ostvariti ikakvu suradnju očekujete sa vjernicima i lokalnom samoupravom. 
Prilikom dolaska u Radoboj za naš list između ostalog izjavili ste da dolazite u Raj na 
zemlji. Ostajete kod te izjave i danas? 


Tomislav Novosel: Prije dvije godine prilikom dolaska u Radoboj izjavio sam da do- 
lazim u Raj na zemlji i nadalje stojim iza te izjave, jer boraveći u ovome predivnom zagor- 
skom kraju na divnim zagorskim bregovima u okružju vrijednih i marljivih ljudi, svakog 
dana sve više uživam u napretku samog mjesta i njegovim prirodnim ljepotama. 


Radobojsko - Jesejanski list: Od najavljenih aktivnosti na planu duhovne obnove 
i održavanja vjerskih tradicija radobojskog kraja ostvarili ste gotovo sve. Cak i više od 
toga. Vjernici starije životne dobi s velikim su zadovoljstvom prihvatili obnovu nekih tra- 
dicionalnih obreda, kao što su misna slavlja povodom crkvenih blagdana kako u okviru 
Župne crkve tako i kod kapela u našoj Zupi. Jeste li imali zadovoljavajuću podršku kako 
vjernika tako i Općine? 

Tomislav Novosel: Po samom dolasku u župu i kroz sve ovo vremensko razdoblje ra- 
zvijao sam duh suradnje s vjernicima, župljanima, svim članovima zajednice pa tako i s 
dužnosnicima naše Općine i zajednički smo radili na razvijanju što boljih međuljudskih 
odnosa i rastu ugleda naše župe što se odnosi ina općinu, a to se vidi kroz sudjelovanje u 
organiziranju velikih i značajnih događaja kao što su: proslava 680. godina prvog pisa- 
nog spomena župe Radoboj, susreta završnice turnira u malom nogometu za prvopriče- 
snike Zagrebačke nadbiskupije, proslave Velike Gospe i još mnogih raznih događaja. Kroz 
proslave misnih slavlja u župnoj crkvi i kapelama nastojim povratiti duh tradicije koji se 
izgubio u današnjem društvu i oživjeti stare vrijednosti koje pomalo nestaju. 


Radobojsko - Jesejanski list: U Vašim su aktivnostima na svoje došli i mladi. Od naj- 
mlađih kroz okupljanje i darivanje prigodom određenih blagdana, sportskih aktivnosti i 
susreta s vršnjacima iz drugih sredina do realizacije sadržaja namijenjenih mladeži sred- 
njoškolske dobi. Jeste li zadovoljni odazivom mladih i pomoći koju dobivate od vjernika 
okupljenih u brojnim udrugama koje djeluju na području općine Radoboj? 

Tomislav Novosel: Posebno sam ponosan na susrete s najmlađima na župnom vje- 
ronauku, kada župno dvorište biva puno razdragane djece koja uz pjesmu i smijeh upi- 
jaju i svjedoče samu radosnu vijest - našeg Gospodina Isusa Krista i ljubav. Raduje me 
što su se i mladi, srednjoškolska mladež, studenti i radnička mladež aktivno uključili u 
život župe i što se trude pomoći kako u uređivanju okoliša oko župnog dvora, kako u 
svemu što zatreba i osjećaju se dobrodošlima u župnu kuću i slobodno izražavaju sve što 
ih tišti i muči. 

Radobojsko - Jesejanski list: Prošle smo godine obilježavali između ostalog 680. 
obljetnicu od prvog pisanog spomena katoličke župe u Radoboju. Organizirali ste niz 
aktivnosti. Jeste li zadovoljni realizacijom programa i podrškom koju ste kod toga imali? 


Tomislav Novosel: Veliku čast i zadovoljstvo mi predstavlja organizacija proslave 
Zlatnog jubileja naše župe, 680 godina prvog pisanog spomena župe Radoboj i velikih 
pučkih misija prošle godine u kojima su u svakakvim kulturnim, sportskim, duhovnim 
događajima uspostavljeni temelji za što bolje ostvarivanje zajedništva i širenje vjerničkih 
krugova uz nesebično zalaganje i trud svih osoba uključenih u samu organizaciju tako 
značajnog događaja za jednu župu, jedno mjesto. 

Radobojsko - Jesejanski list: Prema mišljenju mnogih vjernika Radoboj je nakon više 
desetljeća dobio župnika koji je vratio autoritet kakav su nekada župnici imali u sredina- 
ma gdje su djelovali. Imali li među vjernicima i drugačijih mišljenja? 

Tomislav Novosel: Po mišljenju mnogih vjernika Radoboj je dobio župnika koji je 
vratio autoritet kakav su župnici nekad imali. Ja sam samo čovjek koji je iskren i koji sebe 
cijelog daje u svoj poziv i nastojim svoju službu vršiti dostojanstveno. Otvoren sam za 
svu suradnju i uvažavam tuđe mišljenje i nastojim društvo vratiti izgubljenim tradicio- 
nalnim vrijednostima i samoj tradiciji. Zagorac sam i ponosim se time, Hrvat, katolik, pa 
nastojim svojim djelovanjem usaditi u svijest svima da smo jedan narod slavne povijesti, 
kojom se moramo ponositi i s radošću isticati svoju vjeru. 


Osvrnuo bih se i na nedavnu proslavu blagdana Velike Gospe u kojoj sam uz ne- 
sebično pomoć članova organizacijskog odbora, pojedinih članova radobojskih udru- 
ga, Općine, župne mladeži, osjetio duh zajedništva koji želi pridonijeti razvoju mjesta, 
stvaranje što boljih međuljudskih odnosa i promicanju temeljnih vrednota u planiranju 
i provođenju svih događanja - od pripremanja okoliša, uređenju prostora, pripremanju, 
sakupljanju, prodaji, podjeli tombola, pripreme pečene junice, podjeli hrane i pića. Za- 
hvaljujem svim donatorima koji su donirali sredstva - kako novčana tako materijalna i 
omogućili da čitav projekt uspije ida svaka kupljena tombola bude i nagradna. Zahvalju- 
jem i predstavnicima vlasti okolnih sredina koji su se uključili donacijama, zahvaljujem 
gospodarstvenicima, poduzetnicima, obrtnicima iz naše župe, ali i drugih sredina i župa 
koji su se odazvali akciji prikupljanja nagrada za tombolu. Zahvaljujem i svim našim žu- 
pljanima koji su donirali nagrade za tombolu kao i svima koji su kupili tombole i odazvali 
se akciji. 


Snažan dojam na mene je ostavilo mnoštvo vjernika, hodočasnika koji su od ra- 
nih jutarnjih sati boravili u našoj župi i upijali ljepote našeg Radoboja krećući se samim 


centrom i prostorom oko kapele Majke Božje Lurdske i živo svjedočili vjeru i ljubav našeg 
hrvatskog naroda prema našoj nebeskoj majci Mariji. 


Radobojsko - Jesejanski list: Nakon dvije godine boravka u našoj sredini imate li 
još što poručiti stanovništvu koje živi na području koje pokriva Zupa Presvetog Trojsva 
Radoboj? 

Tomislav Novosel: Svim stanovnicima, župljanima i ljudima poručujem da su im 
vrata župne kuće uvijek otvorena, da uživaju u kraju u kojem žive - Raju na zemlji i da 
svi zajedno kroz suradnju izgrađujemo što bolju i uspješniju zajednicu i društvo u kojem 
će se cijeniti i poštovati kako tradicija tako i suvremenost no ponajviše vrednote kao što 
su pravda, poštenje, istina, ljubav, vjera te da svi zajedno svjedočimo vjeru i ljubav na- 
šeg Gospodina Isusa Krista i s ponosom ističemo svoj vjernički i nacionalni duh kako u 
misnim slavljima, hodočašćima, tako i u svakodnevnim susretima. Svima Vama molim 
blagoslov našeg Gospodina i zagovor blaženog Alojzija Stepinca. 


Radobojsko - Jesejanski list: Gospodine, župniče, hvala Vam na ovim odgovorima uz 
želju da još mnogo godina uspješno vodite radobojsku Župu. (vir) 


Jedan od prvih susreta s radobojskim vinogradarima vlč. Tomislav Novosel u 
Radoboju je imao krajem kolovoza 2013. godine prilikom podizanja klopoca. 
Uspješna suradnja nastavlja se i dalje. 


“ši ti 
Susreti sa najmlađima uvijek su radosni. 

ŽUPLJANI ŽUPE PRESVETOG TROJSTVA RADOBOJ HODOČASTILI NA TRSAT 


RADOBOJSKI VJERNICI NA TRSATU 
| KRKU 


U subotu, 1. kolovoza 2015. župljani župe Presvetog 
Trojstva Radoboj predvođeni župnikom vlč. Tomislavom 
Novoselom krenuli su na tradicionalno župno hodočašće 
u Svetište Majke Božje Trsatske. 

Vožnja do svetišta prošla je u molitvi, pjesmi i razgovo- 
ru. Došavši u svetište, vjernici su obavili pobožnost križnog 
puta, a potom sudjelovali u zajedničkom euharistijskom 
slavlju. 


Po završetku svete mise, krenuli su na otok Krk gdje 
su se okupali u Malinskoj, a župnik i Janko Jambrek župni 
vjeroučitelj, su u pratnji trenera NK Krk i turističkog vodi- 
ča posjetili starogradsku jezgru grada Krka i upoznali se s 
znamenitostima toga grada i sakralnim objektima, a po- 
gotovo Krčkom katedralom, gdje su razgledali postav koji 
se nalazi u katedrali. Nakon razgledavanja i razgovora s lju- 


baznim domaćinima uslijedio je povratak.(J. Jambrek). 


PROSLAVA VELIKE GOSPE U RADOBOJU 


Blagdan Uznesenja Bla- 
žene Djevice Marije (Velika 
Gospa) obilježen je u župi 
Presvetog Trojstva Radoboj 
brojnim crkvenim i drugim 
događanjima. 

U petak, 14. kolovoza u ve- 
černjim je satima održan tra- 
dicionalni križni put uz svijeće 
od Zdenčeka do kapele Majke 
Božje Lurdske, a potom je usli- 
jedilo bdijenje. 

U subotu, 15. kolovoza, na 
sam blagdan Uznesenja BDM, 


prostor okolo kapelice bio je 
od ranih jutarnjih sati ispunjen 
vjernicima i štovateljima naše 
nebeske majke Marije. Središ- 
nje misno slavlje u 11 sati pred- 
vodio je vlč. Marijan Slukan, 
domaći sin, koji svoju službu 
vrši u dubrovačkoj biskupiji. 
Misnom slavlju prethodila je 
svečana procesija mjestom 
do kapelice uz sudjelovanje 
limene glazbe, članova rado- 
bojskih udruga i gostujućih 
udruga, te okupljenih vjerni- 
ka. Po završetku misnog slav- 


lja, blagovala se pečena junica 
s ražnja, izvlačena je tombola 
te su podijeljene i pripremlje- 
ne nagrade. U podnevnim sa- 
tima, župnik Tomislav Novosel 
predvodio je Marijanski sat u 
kojem se štovala Marija moli- 
tvom krunice i pjevanjem ma- 
rijanskih pjesama. 


U nedjelju, 16. kolovoza, u 
kapelici Srca Isusova u Lepajci- 
ma proslavljen je blagdan sv. 
Roka. Po završetku okupljeni 
su vjernici uz druženje blago- 
vali pripremljenu kotlovinu. 


Organizatori zahvalju- 
ju svim ljudima dobrog srca 
koji su se nesebično uključili 
oko pripreme, organiziranja i 
provedbe samih događanja. 
Zahvaljuju i svim sponzorima 
koji su omogućili da svaka ku- 
pljena tombola bude dobitna 
kao i svim vjernicima kako 
iz radobojske, tako i okolnih 
župa što su hodočastili i slavili 
Mariju u Radoboju uz želju da 
se i dogodine okupe u još ve- 
ćem broju.(Janko Jambrek) 


BICIKLIMA U SVETIŠTE MAJKE BOŽJE BISTRIČKE 
X > g lk) 


— 


u Radoboj.(rm) 


Kako je to već tradicija od župnikovanja vlč. 
Ivice Bračuna, župljani Zupe Radoboj posljednju 
subotu u kolovozu biciklima vozočaste svetištu 
Majke Božje Bistričke. 

Tako je bilo i ove godine, u subotu 29. kolovoza. 
Vremenske prilike i ovaj puta bile su nam naklonje- 
ne i idealne za ovo vozočašće. Dvadesetak župljanki 
i župljana uputilo se u ranim jutarnjim satima put 
Marije Bistrice. Prije samog polaska, u dvorištu žu- 
pnog dvora blagoslovio nas je sadašnji župnik, vlč. 
; Tomislav Novosel. Po dolasku u Mariju Bistricu oko 8 
sati, svi zajedno okupili smo se podno kalvarije kod 
prve postaje, te uz molitvu i prigodnu pjesmu oba- 
vili pobožnost križnog puta. 


Nakon toga, na već poznatoj lokaciji podno 
šume spremno je čekala logistika odakle se širio mi- 
ris finog roštilja. Meštar od roštilja Mario i njegova 
| gospođa Štefka su s velikim veseljem i vrhunskom 
spretnošću pripremili fini roštilj. Naravno, i ovaj put 
su troškove solidarno i đentImenski podijelili muški 
sudionici vozočašća. Kruh za ovu prigodu donirao 
je naš župljanin Božidar koji uvijek rado sponzorira 
ovakve događaje, a za piće se pobrinuo zamjenik 
načelnika Stjepan Sirovec i sam sudionik vozoča- 
šća. Nakon što se prezalogajilo, svi zajedno smo se 
“uputili u crkvu Majke Božje Bistričke, gdje se slavila 
sveta misa kao i obredi ispovijedi i pričesti. Nakon 
svete mise, obogaćeni i ispunjeni blagoslovom Maj- 
ke Božje Bistričke opet smo svi zajedno krenuli bici- 
klima natrag, te laganom vožnjom i uz podosta us- 
putnih stanica u popodnevnim satima stigli natrag 

Elukacijom do kvalitetnih vina 


Aktivnosti udruge vinogradara ,Sv. Martin“ iz Jesenja od sa- 
mog njezinog osnutka usmjerene su prema raznim edukacija- 
ma, predavanjima, stručnim ekskurzijama kako bi se pomoglo 
članovima u uzgoju, zaštiti vinove loze i spremanju kvalitetnih 
vina. Vina jesejanskog podneblja svake godine sve su bolja pa 
je i trud vodstva udruge opravdan. U tu svrhu jesejanski su vi- 
nogradari u subotu 29. kolovoza posjetili OPG i vinariju obitelji 
Micak iz Marije Bistrice. Domaćin Mladen Micak, dipl. ing. agro- 
nomije upoznao je goste s dugogodišnjom tradicijom uzgoja 
vinove loze koja se generacijama prenosi. Domaćin koji nosi ti- 
tulu Najboljeg mladog vinara u 2011. godini, tijekom ugodnog, 
gotovo cjelodnevnog druženja s gostima rado je odgovarao na 
upite zainteresiranih. 


U sklopu izleta vinogradari su posjetili i obližnje nacional- 
no svetište Majke Božje Bistričke. | ovim izletom vinogradari 
su stekli nova saznanja kako postići još bolju kvalitetu vina, a 
u tu svrhu priređeno je i stručno predavanje u petak, 4. rujna u 
dvorani Doma kulture u Gornjem Jesenju. Predavanje su održa- 
li predstavnik firme Enoteh, Stjepan Stojaković dipl. ing. preh. 
teh. i Kristijan Kunštek iz Agrocentra Cipro. Tema predavanja 
bila je berba i prerada grožđa, upotreba enoloških sredstava 
prilikom obrade i pospremanja mošta. Ova tema izuzetno je za- 
interesirala vinogradare koji nakon cjelogodišnjeg rada i truda 
u svojim vinogradima trebaju obaviti berbu i na pravilan način 
izvršiti preradu grožđa i pospremanje mošta kako bi iz njega 
nastalo kvalitetno vino. Prisutni vinogradari ovim predavanjem 
došli do novih spoznaja o načinu prerade grožđa, pospremanje 
mošta i primjenu enoloških sredstava. 


Ratovi na održavanju lokalne ceste 


Zbog dubokog odvodnog jarka u zaseoku Prelčeci uz lokal- 
nu cestu 22090 AG Grada Krapina - Orehovec Radobojski - Marof 
(22123), koji je predstavljao opasnost za nesmetano i sigurno 
odvijanje prometa, Mjesni odbor Orehovec Radobojski i Jazvine, 
te Općina Radoboj podnijeli su zahtjev Županijskoj upravi za ce- 
ste za zacjeljivanje istog. Zupanijska uprava za ceste Krapinsko- 
zagorske županije postavila je cijevi u odvodni jarak, te riješila 
oborinsku odvodnju sa ceste, te slijedi asfaltiranje. S obzirom da 
je na navedenoj cesti bilo i nekoliko mjesta sa oštećenim asfal- 
tnim slojem, istovremeno se pristupilo i popravku. 


Aktivnosti ŠKUG Josin Poljak i mještana 


Sportsko kulturna udruga građana Josip Poljak i nekoliko 
mještana naselja Bregi Radobojski uredili su pristup ulazu u Staru 
hižu. Kameni materijal je zamijenjen pločama i tako omogućen 
lakši pristup objektu, a okoliš je dobio novi ljepši izgled. 


Ponovno hesplatne usluge mjerenja tlaka i šećera 


U novo uređenim prostorijama Općine Radoboj nastavlja 
se sa besplatnim mjerenjem tlaka i šećer u suradnji Odbora za 
međugeneracijsku solidarnost i patronažnom službom Doma 
zdravlja Krapinsko-zagorske županije. Usluge mogu koristiti svi 
mještani Općine Radoboj bez prethodne najave. 


Besplatne usluge fizioterapeuta, te mjerenje tlaka i šećera 
možete koristiti svaku prvu srijedu u mjesecu. Drugu i treću sri- 
jedu Odbor provodi svoje aktivnosti na terenu. Četvrtu srijedu u 
mjesecu izvodi se besplatno mjerenje tlaka i šećera. 


U listopadu će provoditi i edukaciju o očuvanju ženskog 
zdravlja, s ciljem podizanja svijesti o važnosti preventivnih pre- 
gleda i ranog otkrivanja bolesti. Stoga pozivamo mještanke 
(neovisno o dobi) da se pridruže edukativnoj radionici. Dodatne 
informacije možete dobiti na broju telefona: 091/3491-475. 


Uklonjena invazivna vrsta gigantski svinjski korov 


Drugu godinu za redom Javna ustanova za upravljanje zaštićenim prirodnim vri- 
jednostima KZŽ uključila se u akciju uklanjanja invazivne biljne vrste gigantski svinjski 
korov (Heracleum mantegazzianum) na dvije lokacije u Gornjoj Semnici u općini Rado- 
boj. Pronalazak ove invazivne vrste zabilježila je Ljiljana Borovečki - Voska, a Državni 
zavod za zaštitu prirode odmah je intervenirao i pokrenuo akciju. 


Gigantski svinjski korov vrsta je podrijetlom s Kavkaza i jugozapadne Azije. Sma- 
tra se da je kao ukrasna biljka unesena u Veliku Britaniju početkom 19. stoljeća, nakon 
čega se počela širiti. Danas je zabilježena u različitim državama zapadne, srednje i sje- 
verne Europe. U Hrvatskoj je ova vrsta zabilježena 2009. godine, na jednom nalazištu u 
Međimurju, na obali rijeke Mure. Međutim, nakon toga ovdje više nije potvrđena. Ova 
strana invazivna vrsta našla se ina popisu sto najgorih invazivnih vrsta u Europi. 


Odlikuje se dodatno debelom tamno crvenkasto-ljubičastom stabljikom i pjega- 
vim stabljikama lista koje su šuplje i proizvode čvrste čekinje. Stabljika varira 3 do 8 cm 
u obimu, povremeno i do 10 cm. Stabljika ima mrlje purpurno-crvene pigmentacije. 
Svaka ljubičasta mrlja na stabljici okružena je dlačicama, a tu su i velike krupne bijele 
dlake na bazi lista stabljike. Biljka ima duboko urezan spoj lišća koji rastu i do 1-1,7m 
širine. Može dosegnuti 2-5 m visine. 


Kao i ostale strane invazivne vrste i ova vrsta negativno utječe na bioraznolikost 
i okoliš (stvara guste sastojine, istiskuje zavičajne biljke, mijenja sastav faune itd.), 
izaziva ekonomske štete i škodi zdravlju ljudi. Važno je naglasiti da vrsta stvara fito- 
toksični biljni sok koji na koži u kombinaciji s UV zrakama izaziva dermatitis. U slučaju 
kontakta s očima može doći do kratkotrajne, ili čak trajne sljepoće. Iz navedenih poda- 
taka potrebno je izbjegavati tu biljku i ne dolaziti u kontakt sa njezinim dijelovima. 

Više je nego očito kako se ova vrsta širi djelovanjem čovjeka koji je namjerno pre- 
nosi kao ukrasnu biljku koja se onda nastavlja samostalno širiti. Zbog toga je potrebno 
istaknuti kako se na temelju Zakona o zaštiti prirode (NN 80/13) strane vrste nikako 
ne smije puštati/saditi u prirodu, budući da one svojim rastom, razmnožavanjem i ši- 
renjem mogu izazvati ekološke i ekonomske štete, te negativno djelovati na zdravlje 
ljudi, odnosno mogu postati invaziv- 
nima. 


Ukoliko primijetite ovu vrstu 
kontaktirajte nas na mail: infoza- 
gorje-priroda.hr. Postoji mogućnost 
pogrešne determinacije zbog sličnosti 
izgleda sa običnim svinjskim korovom 
(Heracleum sphondylium) ili ljekovi- w 
tom anđelikom (Angelica archange- 
lica). 

Zbog svoje fototoksičnosti i inva- M4 
zivne prirode, nastaviti ćemo sa ukla- 
njanjem gigantskog svinjskog korova, 
kako bi se izbjegle moguće štetne po- 
sljedice za ljude. Petra Semnički 

NOVOSTI IZ OŠ SIDE KOŠUTIĆ RADOBOJ 


1.a Radoboj - učiteljica Laura Kukovačec 


1. Ivona Cerovečki 

2. Filip Draganić 

3. Luka Dunaj 

4. Vlatka Hršak 

5. Roko Hrvoj 

6. Antonia Ivanković 
7. Goran Kamenečki 
8. Lorena Kamenečki 
9. Lovro Krleža 


10. Luka Mikša 

11. Zdravko Mikša 
12. Elena Miljan 

13. Ivano Ranogajec 
14. Mateo Ranogajec 
15. Dorijan Rihtar 
16. Filip Šalković 

17. Gabriel Vidović 


1.b PRO Jazvine - učiteljica Tamara Poljak 


Mihael Drožđan 
Mateo Fruk 
Valentina Gerić 
Lukas Hlebec 
Borna Petek 


Iva Škrlec 

Martin Topolovec 
Ivan Tušek 

Tin Tušek 

Luka Vidović 


1.c PRO Gornja Šemnica - učiteljica Milena Horvat 


Tino Kiseljak 
Ana Laura Klarić 
Gabrijela Košutić 
Leon Oraić 


Mia Tepuš 
Tin Tepuš 
Adrijan Veseljak 


Priprema i uređuje: Jasenka Marmilić 


STIGLI NAM PRVAŠIĆI! 


Na početku nove školske godine 2015./16. u OŠ Side Košutić 
Radoboj upisano je 34 prvašića. U matičnoj školi u Radoboju prvi 
razred polazi 17 učenika, u PRO Jazvine došlo je 10 novih učenika, 
dok je u PRO Gornja Šemnica 7 prvašića. 


Učenike i njihove roditelje pozdravila je ravnateljica Milena 
Veseljak poželjevši im mnogo uspjeha u učenju i radu. Priredbom 
dobrodošlice prvaše su pozdravili učenici 2.,3.i 4. razreda. Nakon 
prigodnog programa radobojski župnik vlč. Tomislav Novosel bla- 
goslovio je sve učenike, njihove roditelje i učiteljice. Svima želimo 
uspješan i radostan početak škole! Jasenka Marmilić 


U či Nova školska 
godina u našoj školi 

POGETAK NOVE SKOLSKE 
započela je 7. rujna 
GODINE 2015. u 7.30 sati za 
ns : učenike predmetne 
a < U) E] nastave. Ravnateljica 
sr i | Milena Veseljak po- 
zdravila je učenike 
i učitelje, te još jed- 
nom podsjetila na 
poštivanje kućnog 
reda škole. Tom pri- 
likom posjetio nas je 
i radobojski župnik 
Tomislav Novosel 
koji je blagoslovio 
učenike _ i učitelje, 
prigodnim riječima 
ohrabrio učenike za 
daljnji rad, te im po- 
želio puno uspjeha 
u novoj školskoj go- 
dini. Dijana Salković 


NASTUPI FOLKLORNE SKUPINE 


Mali folkloraši pod vodstvom učiteljice Dragice Pospiš, cijeli su tjedan marljivo 
dolazili na probe kako bi pokazali svoje umijeće na Dječjem korzu u Krapini. 

Početak festivala obilježila je kiša i povorka nije održana većsu sudionici imali 
nastup u koncertnoj dvorani. Kiša, gužva u dvorani i dugo čekanje ih nisu omeli jer 
su s radošću došli na pozornicu i pokazali da i Radobojci znaju plesati i veseliti se. 

Svojom priredbom sui priredili dobrodošlicu malim prvašićima koji su s nestr- 
pljenjem očekivali zbivanja na prvi dan škole. Učiteljica Dragica Pospiš 


Roditeljski sastanak o. razreda i podjela hesnlatnih udžkenika 


U četvrtak, 3. rujna 2015. s početkom u 17 sati održan je nulti 
roditeljski sastanak za roditelje i učenike 5.a i 5.b razreda. Sastan- 
ku su prisustvovali i svi učitelji koji predaju u tim razredima. 


Na samom početku ravnateljica Milena Veseljak je pozdravila 
sve prisutne, te upoznala roditelje s kulturno-javnom djelatnošću 
ikućnim redom škole, a zatim su pedagoginja Ivana Trtoman i de- 
fektologinja Elizabeta Končić-Trlek pojasnile roditeljima i učenici- 
ma promjene koje su nastupile novim Pravilnikom o pedagoškim 
mjerama. Svaki učitelj upoznao je roditelje i učenike sa svojim na- 
činom rada i kriterijima ocjenjivanja. 

Nakon roditeljskog sastanka podijeljeni su besplatni udžbe- 
nici svim učenicima škole, koje je i ove godine osigurala Općina 
Radoboj, na čemu im najljepše zahvaljujemo. Dijana Šalković 


€ 14 

NOVOSTI IZ OŠ JESENJE 


Đaci prvaci 


Nakon što su završili svoju Malu školu, od ove jeseni u 
,veliku“ školu stiglo nam je 12 đaka prvaka i to 6 djevojčica 
i 6 dječaka. U prvi razred u šk. godini 2015./2016. upisani su 
Iva, Gabrijela, Monika, Hana, Marija Vida, Filip, Josip, Dorian, 
Matija, Ivan i Petar. Njihova učiteljica je Biserka Pernjek. Prvi 
nastavni dan u školskim klupama proveli su zajedno sa svojim 
roditeljima. 


Priprema i uređuje: Erika Tušek Vrhovec 


Obilježavanje Hrvatskog olimpijskog dana 


OŠ Gornje Jesenje je u petak 11. rujna 2015. godine orga- 
nizirala obilježavanje proslave Hrvatskog olimpijskog dana. U 
projektu su sudjelovali svi učenici i učitelji od I.-Vlll. razreda pod 
vodstvom učitelja TZK-e Radovana Cesarca, mag.cin. Za učenike 
je organizirano pješačenje do sportskih terena u Cerju Jesenj- 
skom. 


Učenici su se natjecali u nogometu u četiri kategorije. Profe- 
sor TZK-a i učenice su pripremili predavanje o Međunarodnom 
olimpijskom odboru i Hrvatskom olimpijskom odboru. Nakon 
nogometnih utakmica, učenici su se u pratnji učitelja pješice 
vratili u školu. (etv) 


Podjela udžbenika 


Prvog nastavnog dana u novoj šk. godini nazočne roditelje 
i djelatnike škole pozdravio je i načelnik Općine Jesenje Ivan 
Maligec. | ove godine Općina Jesenje financirala je nabavku udž- 
beničkih kompleta (udžbenika i radnih bilježnica) za prvi razred 
te svih radnih udžbenika i bilježnica za učenike ostalih razreda. 
Tako da je svih 97 učenika koji polaze OŠ Gornje Jesenje dobilo 
besplatne Meine 


Načelnik Maligec je istaknuo da se time pomaže roditeljima 
i na jedan način olakšavaju troškovi školovanja, koji u današnje 
vrijeme nisu mali. U ime roditelja, učenika i djelatnika škole na- 
čelniku i Općini Jesenje na darovanim knjigama, zahvalila se rav- 
nateljica škole prof. Ljerka Malogorski Dragoslavić, napomenuvši 
da je zadatak učenika da knjige čuvaju jer će ih na kraju godine 
predati na korištenje slijedećim generacijama. (etv) 


Melani i Petan na Malom Kaju 


Na dječjem festivalu ,Kaj u ri- 
ječi, pjesmi, slici i plesu“ kojeg je 
organiziralo Društvo za kajkavsko 
kulturno stvaralaštvo pod pokro- 
viteljstvom — Krapinsko-zagorske 
županije i Grada Krapine. Festival 
se tradicionalno održava u četvr- 
tak na Dječji dan u sklopu Tjedna 
kajkavske kulture. 


I ove godine nastupili su uče- 
nici naše škole. Melani Draganić i 
Petar Malogorski predstavili su se 
pjesmom Miše Doležala Doma je 
najlepše. Za nastup na Malom kaju 
Melani i Petra je pripremala učite- 
ljica glazbene kulture Anita Habja- 
nec. (etv) 


Prvi nastavni dan u novoj 
školskoj godini 


7. rujna 2015. u 
maglovito jutro, pred 
školom se okupilo 97 
učenika kako bi zapo- 
čeli nastavom u novoj 
šk. godini 2015./2016. 
Dočekali su ih ravna- 
teljica škole, njihovi 
razrednici i ostali uči- 
telji. 

Ravnateljica Ljerka 
Malogorski Dragosla- 
vić, prof. zaželjela je 


učenicima uspješnu 
novu školsku godi- 
nu te im poručila da 
budu marljivi i uspješ- 
ni u radu. Svaki razred 
ušao je u školu u prat- 
nji svojih razrednika u 


svoje učionice da pre- | 


uzmu udžbenike te da 
im se daju osnovne 
informacije o organi- | 
zaciji rada u novoj šk. 
godini. (etv) 

15 u 


Odigran 17. memorijalni turnir Za Ljepoga 


U organizaciji Udruge za sport i rekreaciju Jesenje u subotu 22. kolovoza održan 
je 17. po redu memorijalni malonogometni noćni turnir,,Za Ljepoga“. Na turnir, koji 
je odigran na igralištu 05 Gornje Jesenje, prijavilo se 9 ekipa. Igralo se u tri skupine, 
a nakon odigranog prvog kruga, u finale su ušle tri prvoplasirane ekipe; DVD Đur- 
manec, Gorjani - Mateo pizzeria i Podvinčani. U prvom susretu Gorjani su rezultatom 
9:2 pobijedili ekipu Podvinčana, u drugom susretu ekipa DVD-a Đurmanec tijesnim 
rezultatom 2:1 pobjeđuje Podvinčane i time osigurava borbu za 1. mjesto. Gledatelji 
su očekivali neizvjesnu utakmicu između DVD-a Đurmanec: Gorjana koji su bili blagi 
favoriti, međutim ekipa iz Đurmanca suvereno je vladala terenom i rezultatom 9:3 
pobijedila ekipu Gorjani Mateo- pizzeria te zasluženo osvojila prvo mjesto. 

Za tri prvoplasirane ekipe organizatori su osigurali novčane nagrade i pehare, 
a najbolji strijelac turnira Matija Majcenić iz ekipe Gorjana-Mateo pizzeria i najbolji 
golman Mihael Pospiš iz ekipe DVD-a Đurmanec, primili su pehare. 


U OKVIRU ŽUPANIJSKIH NOGOMETNIH LIGA NATJEČE SE ČAK 
PET EKIPA NK RADOBOJ 


JUNIORI SLABO, MLAĐI PIONIRI 1 
VETERANI USPJESNO 


Zahuktalo se natjecanje u okviru županijskih nogometnih liga u kojima 
NK Radoboj ima pet ekipa. Najloši start imaju juniori koji gube utakmicu za 
utakmicom. U novu natjecateljsku sezonu startali su porazom u godima kod 
Ivančice u Zlatar Bistrici 3:2, da uslijedio poraz od Gaja u Maču 6:1, gubitnički 
niz nastavljen je porazom na domaćem terenu od Oroslavja 5:3, zatim pora- 
zom u Svetom Križu Začretju od Jedinstva 7:1 pa poraz u Radoboju od Stubice 
8:0. U Zaboku od Mladosti juniori Radoboja izgubili su 0:3 da bi tek u sedmom 
kolu na svojem terenu ostvarili prvu pobjedu i to protiv Mladosti iz M. Bistrice 
2:0. Nakon odigranih 7 utakmica radobojski su juniori posljednji na tablici sa 
samo tri osvojena boda. 


Stariji pioniri su tek nešto bolji, prve dvije utakmice odigrali su 1:1 protiv 
Zagorca u Krapini i Gaja u Maču, da bi potom uslijedio porazi 4:2 od Oroslavja, 
pobjeda protiv Jedinstva 3:2 pa opet poraz ovaj put od Stubice 3:0. Uslijedili 
su zatim porazi, od Mladopsti u Zaboku 0:8 i u Radoboju od Mladosti iz M. 
Bistrice 2:4. Pioniri su 12. od ukuno 14 klubova. 


Oni nešto mlađi pioniri takmiče se u drugoj ŽNL. Na početku jesenskog 
dijela natjecanja pobjedili su Stražu 4:0 i Vatrogasca 8:1 da bi uslijedio poraz 
od krapinskog Zagorca 3:1 pa opet pobjede 3:1 u Velikom Trgovišću i 5:0 protiv 
Matije Gupca u Radoboju. Uslijedio je poraz od Rudara u D. Zabočkoj 1:6 i po- 
bjeda protiv Inkopa 10:0. Mlađi pioniri su treći sa 15 osvojenih bodova. 

Najmlađi, limači, doživjeli su najprije poraz od Zagorca iz Krapine 5:4 za- 
tim su izgubili od Klanjca 9:0 od Straže 2:1 i od Rudara iz Dubrave Zabočke 5:0. 
U Zaboku su odigrali 1:1, a u Radoboju su izgubili od Toplica 0:4. Limači su do 
sada osvojili tek 1 bod i posljednji su na tablici ,A“ ŽNL. 


Veterani su prvu jesensku utakmicu odigrali protiv Rudara iz Mihovljana i 
pobjedili 4:2, pobjedili su zatim i Schiedel u Novom Golubovcu 4:1 te Oroslavje 
2:0 da bi nakon 2:2 sa Zagorcem u Krapini pobjedili NK Vatrogasac 9:2, a u 
Radoboju Inkop 5:2. Veterani drže za sada drugo mjesto. 


Nažalost nastup u prvom kolu kup natjecanja za područje Krapinsko- 
zagorske županije seniora NK Radoboj nije bio uspješan na gostovanju kod 
Straže bilo je 1:1, ali je Straža bolje izvodila kaznene udarce sa 11 metara i 
plasirala se u drugo kolo, dok se Radoboj oprostio od daljnjeg natjecanja. 


U OKVIRU NATJECANJA U MEĐUŽUPANIJSKOJ NOGOMETNOJ LIGI- 
SREDIŠTE NA POĆETKU JESENSKOG DIJELA NATJECANJA NOGOME- 
TAŠI RADOBOJA OSTVARUJU SJAJNE REZULTATE 


ZLATNA RADOBOJSKA NOGOMETNA JESEN 


Ni največi optimisti nisu mogli predvidjeti da će igrači NK Radoboj na počet- 
ku druge sezone natjecanja u okviru Međužupanijske nogometne lige - središte 
ostvariti tako sjajne rezultate. Krenuli su pobjedom na vrlo dobrom ekipom Poni- 
kve iz Zagreba 3:0, da bi kod favorita Poleta u Buševcu odigrali 2:2, uslijedila je još 
jedna sjajna igra na domaćem terenu i pobjeda od 6:1 protiv NK Libertas iz Novske 
da bi na veliko iznanađenje u gostima pobjedili NK Karlovac 2:1. Uslijeila je pobje- 
da u Radoboju protiv Mladosti iz Petrinje 4:2, da bi uslijedio prvi jesenski poraz i to 
od Kustošije 0:3 u Zagrebu. Unatoč porazu u šestom kolu Radoboj je zadržao prvo 
mjesto na tablici sa 13 bodova iz šest utakmica. 


Nogometaši Radoboja najefikasnija su momčad lige, postigli su ukupno 15 
bodova, ali su i primili 9, što pred trenere stavlja obavezu bolje organizacije igre 
u obrani što bi doprinijelo zadržavanju visoke pozicije na tablici Međužupanijske 
nogometne lige - središte. 


MEĐUŽUPANIJSKA NOGOMETNA LIGA-SREDIŠTE 


TABLICA 
1. RADOBOJ 6 4 1 1 16-9 13 
2. KUSTOŠIJA 6 4 0 2 14-5 12 
3. KARLOVAC 6 40 2 7-6 12 
4. POLET 6 3 21 11-7 11 
5. DINAMO 6 3 1 2 10-5 10 
6. MLADOST (7) 6 3 1 2 10-6 10 
7. PONIKVE 6 3 1 2 9-6 10 
8. LIBERTAS 6 3 1 2 8-11 10 
9. MLADOST (P) 6 2 317] 8-6 9 
10.OGULIN 6 3 03 11-12 9 
11.ZET 6 2 22 12-10 8 
12.UDARNIK 6 2 A 2 5-6 8 
13.ZELINA 6 1 pa 5-14 5 
14.GRADIĆI 6 0 Zo) 1-5 4 
15.MOSLAVINA 6 0 1 5 6-14 1 
16.S. MAROF 6 0 1 5 2-12 1 


Nogometaši NK Radoboj i NK Mladost Petrinja na centru prije po- 
ćetka susreta. 


Radoboj vodi 1:0 već na početku utakmice. Slavlje domaćih nogo- 
metaša. 


ŠEZDESET GODINA DJELOVANJA DOBROVOLJNOG VATROGASNOG DRUŠTVA JAZVINE 


CASNO ISPUNILI SVE ZADAĆE 


U RADOBOJU JE 21. KOLOVOZA 2015. ODRŽANA SVEČANA SJEDNICA DOBROVOLJ- 
NOG VATROGASNOG DRUŠTVA JAZVINE POVODOM OBILJEŽAVANJA 60. OBLJETNICE 
DJELOVANJA 


Sredinom kolovoza 1955. godine za razvoj vatrogastva na području radobojsko-ja- 
zvinsko kraja donijete su dvije značajne odluke. Na izvanrednoj sjednici DVD-a Radoboj 
donijeta je odluka da se iz društva izdvoje članovi iz Jazvina, Brega Radobojskih i Ore- 
hovca Radobojskog koji su izrazili želju da priđu osnivanju DVD-a u Jazvinama. Osni- 
vačka skupština novog društva održana je u Jazvinama 14. kolovoza na kojoj su donije- 
te sve potrebne odluke i izabrano vodstvo na čelu s predsjednikom Andrijom Došenom 
i zapovjednikom Mirkom Tušekom. Kroz šest desetljeća djelovanja društvo je prolazilo 
kroz brojne teškoće, ostvarivalo vrhunske rezultate na planu osposobljavanja članova i 
nabavi potrebne opreme i uspješno sudjelovalo u spašavanju imovine prilikom požara, 
kako na svojem području tako ina području Radoboja i drugih mjesta. 


Među uzvanicima bila je i Dunja Špoljar, aktualna saborska zastupnica | 

i unuka osnivača i prvog predsjednika DVD-a Jazvine Andrije Došena. Česti- 
tajući slavljenicima na ostvarenim rezultatima i 60. godišnjici djelovanja, 
posebno je naglasila kako je ponosna na svog djeda, koji je uz aktivnosti u 
vatrogastvu obavljao i mnoge druge dužnosti u Radoboju i Jazvinama. 


Na sve uspjehe i teškoće brojni članovi DVD-a Jazvine i gosti iz susjednih i do- 
brovoljnih vatrogasnih društava iz gotovo cijelog Hrvatskog zagorja te visoki gosti i 
uzvanici prisjetili su se na spomenutoj svečanoj sjednici u radobojskom vatrogasnom 
domu. Prema ocjeni svih prisutnih jednu od najboljih prezentacija šezdesetgodišnjeg 
rada društva dao je aktualni tajnik društva Franjo Tušek. Uz sačuvane brojne uglavnom 
crno-bijele fotografije nastale od prvog dana osnivanja društva do današnjih dana kroz 
pisane dokumente prikazan je rad društva i spomenuti su brojni zaslužni članovi od 
osnivača do današnjih dana. 

Valja naglasiti da je od onih koji su društvo osnovali prije 60 godina živ još jedi- 
no Nikola Tušek, koji zbog bolesti nažalost nije mogao biti nazočan svečanosti, ali su 
ga se današnji članovi sjetili dodjelivši mu posebno priznanje za šezdesetu godišnjicu. 
Zahvalnice su dobili bivši aktivni članovi a sada veterani, dok su novim članovima 
uručene diplome o dokazu da su položili ispite za vatrogasce i da mogu sudjelovati u 
akcijama gašenja požara. 

Svečanosti su ujedno i prilika da se slavljeniku čestita na ostvarenim rezultatima a 


isto tako da mu se uruče prigodni pokloni. Primili su tako vatrogasci iz Jazvina poklone 

Uz brojne poklone koje je DVD Jazvine dobilo uz 60. rođendan našao se i po- 
klon Mjesnog odbora Jazvine i Orehovca Radobojskog. Poklon, motornu pilu 
predsjedniku društva Zlatku Tušeku predao je predsjednik odbora Dragutin 
Gerić. 


u vidu opreme od strane Vatrogasne zajednice Krapinsko-zagorske županije, Javne va- 
trogasne postrojbe Krapina, DVD-a Krapina, Mjesnog odbora Jazvine, Bregi Radobojski 
i Orehovec Radobojski te ostalih uzvanika. 


Među onima koji su svojom prisutnošću uveličali svečanost obilježavanja 60. 
obljetnice DVD-a Jazvine bili su: Dunja Spljar, saborska zastupnica, Anđelko Topolovec, 
načelnik i Stjepan Sirovec zamjenik općinskog načelnika Općine Radoboj, Alojz Sajko, 
predsjednik Općinskog vijeća Radoboj, Marijan Lovrenčić, zapovjednik Javne vatroga- 
sne postrojbe Krapina i predstavnik Vatrogasne zajednice KZŽ te predstvanici brojnih 
dobrovoljnih vatrogasnih društava, među kojima i Boris Uhernik jedan od vatrogasnih 
veterana u krapinskom kraju. 


Marijan Lovrenčić na svečanosti vatrogasaca iz Jazvina bio je u funkciji zapo- 
vjednika Javne vatrogasne postrojbe Krapina i izaslanika Vatrogasne zajedni- 
ce KZŽ. U svom se obraćanju prisutnima osvrnuo na ostvarivanje zapaženih 
rezultata DVD-a Jazvine i obećao im pomoć prilikom ostvarivanja najvećeg 
narednog zadatka izgradnje vatrogasnog doma u Jazvinama. Domaćini su 
iskoristili nazočnost uvaženog gosta i zamolili da uruči brojna priznanja i za- 
hvalnice. 


Brojni gosti svojim su kraćim obraćanjima slavljenicima bili oduševljeni djelo- 
vanjem društva u proteklih 60 godina, kao i organizacijom proslave. 


SPOMENICE | MEDALJE 


Na svečanoj sjednici uručene su Spomenice i Medalje višegodiš- 
njim zaslužnim članovima. Tako je Spomenica za 60. godina djelova- 
nja dodijeljena Nikoli Tušeku, jedinom živućem osnivaču DVD Jazvi- 
ne, a za 30. godišnjicu Alojzu Mikši. 

Medalje ,Vatrogasni veteran“ koja se dodjeljuje vatrogascima 
starijim od 60 godina i sa najmanje 30 godina vatrogasnog staža 
dobili su: Nikola Tušek, August Ranogajec, Mijo Poljak, Janko Cvetko, 
Franjo ( Zvonka) Tušek i Andrija Kiseljak. 


DVD Jazvine primilo je Plaketu Hrvatske vatrogasne zajednice. 


